|  |
| --- |
| Valmierā |

|  |  |  |  |
| --- | --- | --- | --- |
| 20.06.2023 | | Nr. | 2.4.8.-1./447 |
|  | | | |
| Uz | 20.06.2023. | Nr. |  |

|  |  |
| --- | --- |
|  | **“S-atvērts”** |
|  | anastasija-g@inbox.lv |

|  |
| --- |
| **Par atzinumu bērnu nometnei** |

Veselības inspekcijas Sabiedrības veselības departamenta Vidzemes kontroles nodaļa (turpmāk – Inspekcija) ir saņēmusi un izskatījusi biedrības “S-atvērts” 2023. gada 20. jūnija iesniegumu ar lūgumu izsniegt atzinumu diennakts nometnes darbības uzsākšanai Kopienas centrā “Gaujaslīči”, Dzirnavu ielā 45, Cēsīs, Cēsu novadā.

2023. gada 14. jūnijā telpu apsaimniekotājam, nodibinājumam “Latvijas Evaņģēliski luteriskās baznīcas Diakonijas centrs”, ir izsniegts Inspekcijas atzinums Nr. 2.4.8.-14./512 par objekta – Kopienas centrs “Gaujaslīči” – gatavību darbības uzsākšanai (turpināšanai). Izsniegtais atzinums ir derīgs visām rīkotajām bērnu nometnēm augstāk minētajā norises vietā vienu gadu gadījumos, ja nav iesniegta informācija par izmaiņām. Kopienas centra “Gaujaslīči” apsekojums un higiēniskais novērtējums veikts 2023. gada 13. jūnijā.

Inspekcija informē, ka biedrībai “S-atvērts” ir jāvēršas pie nodibinājuma “Latvijas Evaņģēliski luteriskās baznīcas Diakonijas centrs”, lai saņemtu Inspekcijas izsniegto atzinumu Nr. 2.4.8.-14./512.

Nometnes darbības laikā ievērot Valsts izglītības satura centra “Vadlīnijas piesardzības pasākumiem bērnu nometņu organizētājiem”. Nodrošināt Ministru kabineta 2009. gada 1. septembra noteikumos Nr. 981 “Bērnu nometņu organizēšanas un darbības kārtība” noteiktās prasības.

Vienlaikus Inspekcija atgādina, ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: [www.vi.gov.lv](http://www.vi.gov.lv)

|  |  |
| --- | --- |
| Sabiedrības veselības departamenta  Vidzemes kontroles nodaļas vadītājs | Kalvis Latsons |

|  |
| --- |
| Elvīra Bojarinceva, 64281130 |
| elvira.bojarinceva@vi.gov.lv |